אלפרד הסנר

אלפרד הסנר (נולד ב-1930) הוא כימאי ישראל העוסק בתחום הכימיה האורגנית, פרופסור אמריטוס באוניברסיטת בר-אילן.
לשעבר, נשיא החברה הישראלית לכימיה.

ביוגרפיה 
אלפרד הסנר נולד בצ'רנוביץ שברומניה (כיום חלק מאוקראינה), שם למד בבית הספר עד כיתה ג', עת פרצה מלחמת העולם השנייה. הסנר שרד את השואה כילד, יחד עם אמו. לאחר המלחמה היגר לאוסטריה, שם נרשם ללימודי תואר ראשון בכימיה באוניברסיטת וינה לטכנולוגיה (1949–1951). ובהמשך, עבר לארצות הברית, ללימודי הדוקטורט באוניברסיטת נברסקה, תחת הנחייתו של פרופ' הנורמן קרומוול.

את לימודי הבתר דוקטורט ביצע באוניברסיטת הרווארד (1956–1957), בהנחייתו של פרופ' לואיס פייזר. הסנר הצטרף לאוניברסיטת קולורדו בבולדר (1957) והפך (בשנת 1966) לפרופסור מן המניין בגיל 36. בשנת 1975 עבר לאוניברסיטת בינגהמטון, ובשנת 1983 הצטרף לאוניברסיטת בר-אילן, שם משמש כחבר סגל במחלקה לכימיה (למעלה מ-35 שנה).

כיהן כנשיא החברה הישראלית לכימיה (1991-1994).

מחקר מדעי 
עבודתו המדעית של הסנר מתפרסת על פני שישה עשורים. הסנר הדריך למעלה מ־50 סטודנטים לתארים מתקדמים ולמעלה מ־60 פוסט-דוקטורטים, הוא פרסם יותר מ-300 מאמרי מחקר אקדמיים, ו-13 ספרים ומונוגרפיות.

משפחתו 
הסנר היה נשוי לסיד, ממנה נולדו לו שני ילדים: לילי, גנטיקאית, ולורנס, כימאי.

הוקרה ופרסים 
 2016 חבר כבוד של החברה הישראלית לכימיה
 פרס פון הומבולט
 פרס פולברייט בכיר
 פרס קרן ליידי דייוויספרס
 פרס האגודה ליפן לקידום מדע
 פרס המועצה הלאומית למחקר בארצות הברית
 פרס קילם
 פרס ICS למצוינות
 עמית החברה המלכותית לכימיה

ראו גם 
 סינתזה אורגנית

קישורים חיצוניים
 אלפד הסנר, המחלקה לכימיה, אוניברסיטת בר-אילן

סגל אוניברסיטת בר-אילן: כימיה
בוגרי אוניברסיטת נברסקה
ישראלים ילידי רומניה
ישראלים שנולדו ב-1930